శ్రీ బాలపార్వతీ సమేత జలధీశ్వర ఆలయం

ఆంధ్రప్రదేశ్ లోని కృష్ణా జిల్లాలోని ఘంటసాల అనే గ్రామంలో శ్రీ బాలపార్వతీ సమేత జలధీశ్వర ఆలయం అని పిలవబడే జలధీశ్వర స్వామి ఆలయం ఉంది.

ఇది పురాతన ఆలయాలలో ఒకటి, ఇది 2 వ శతాబ్దానికి ముందు ఉన్నదని నమ్మకం. శివ, పార్వతి విగ్రహాలుఒకే "పీఠం" (పానవట్టము) లో ఉంచుతున్నాయనే వాస్తవం శ్రీశైలం, శ్రీకాళహస్త్రి వంటి ఇతర పురాతన దేవాలయాల వలె, ఇతర దేవాలయాల నుండి ఇది వేరైనది.

అసిస్టెంట్ సూపరిండెంట్, ఆర్కియాలజీ సర్వే అఫ్ ఇండియా, డాక్టర్ డి. కన్నబాబు ప్రకారం, "జలదేశ్వర ఆలయం ఆంధ్రప్రదేశ్‌లో నాలుగవ పురాతన ఆలయం.

ప్రస్తుతం ఉన్న సాక్ష్యం, ఆధారం నుండి, ఈ దేవాలయం 2 వ శతాబ్దానికి ముందు చెందినది. ఈ శివ లింగంలో గుడిమల్లెం (చిత్తూరు జిల్లా శ్రీ కాళహస్తికి సమీప ంలోనిది), అమరావతి, ద్రాక్షరామం వంటి ప్రాచీన దేవాలయాలతో దీనికి సారూప్యతలు ఉన్నాయి.

ప్రధాన లక్షణాలు

ఆలయం యొక్క ప్రధాన లక్షణాలు
ఒకే పీఠంలో శివ, పార్వతిలను కలిగి ఉన్న ఒకే ఒక్క దేవాలయం ఇది.
ఆలయ చరిత్ర ప్రకారం, అగస్త్యుడు మహర్షి చేత పీఠం ఉంచబడింది.
ఈ దేవాలయంలో నందీశ్వరుడు విగ్రహం అందమైన, వాస్తవికమైనది.
 ఒకే ఒక పీఠంపై శివ, పార్వతి స్థాపన కారణంగా ఈ ఆలయం దర్శనం చేసుకుంటే ద్వాదశ జ్యోతిర్లింగాలు (12), అష్టాదశ శక్తి పీఠాలు (18) యొక్క దర్శనానికి సమానం అని ప్రతీతి.
జలధీశ్వర స్వామి తీర్థం సేవిస్తే అనేక వ్యాధులు నివారణ అవుతాయి అని భక్తుల విశ్వాసంతో నమ్ముతారు.

చాళుక్యులు, శాతవాహనులు ఈ ఆలయాన్ని అభివృద్ధి చేశారు. ప్రతి సంవత్సరం మాఘమాసంలో స్వామివారి కళ్యాణాన్ని అత్యంత వైభవంగా నిర్వహించెదరు. పురాతనమైన ఈ ఆలయంలో గర్భాలయం శిథిలావస్థకు చేరడంతో, దేవాదాయశాఖ రు. 4.8 లక్షలు, దాత స్వాతి వారపత్రిక యజమాని శ్రీ వేమూరి బలరాం, రు. 2.4 లక్షల వితరణతో, మూడు నెలలపాటు ఈ ఆలయంలో మరమ్మత్తు పనులను, అభివృద్ధిపనులను నిర్వహించారు. ఈ పనులు పూర్తి అవగానే, 2014, ఆగష్టు-22, శ్రావణ శుక్రవారం నాడు, ఈ ఆలయంలో, ఆలయ ముఖ మంటపం వద్ద, వాస్తుహోమం, నవగ్రహహోమం, ప్రత్యేకపూజల అనంతరం, నిత్య పూజలను పునఃప్రారంభించారు. ఈ ఆలయానికి దాత సహకారంతో, ఒకటిన్నర లక్షల రూపాయల విలువైన ఒక స్టీలు రథాన్ని తయారుచేయించారు.

మూలాలు

ఆంధ్రప్రదేశ్ దేవాలయాలు
కృష్ణా జిల్లా పుణ్యక్షేత్రాలు